IQTISODIYOTNING AYRIM TARMOQLARI XO‘JALIK YuRITUVChI SUBYEKTLARI UChUN XODIMLAR SONI VA MEHNATGA HAQ TO‘LASh FONDINING ENG KAM ME’YORLARINI ANIQLASh TARTIBI TO‘G‘RISIDAGI NIZOMGA O‘ZGARTIRISh VA QO‘ShIMChALAR KIRITISh HAQIDA

O‘zbekiston Respublikasi Prezidentining 2010-yil 24-dekabrdagi PQ–1449-son “O‘zbekiston Respublikasining 2011-yilgi asosiy makroiqtisodiy ko‘rsatkichlari prognozi va davlat budjeti parametrlari to‘g‘risida”gi qarori (O‘zbekiston Respublikasi qonun hujjatlari to‘plami, 2010-y., 52-son, 513-modda) 8-bandiga muvofiq buyuraman: 
 1. O‘zbekiston Respublikasi mehnat va aholini ijtimoiy muhofaza qilish vazirining 2010-yil 3-dekabrdagi 193-Q-son buyrug‘i (ro‘yxat raqami 2173, 2010-yil 28-dekabr) (O‘zbekiston Respublikasi qonun hujjatlari to‘plami, 2010-y., 52-son, 527-modda) bilan tasdiqlangan Iqtisodiyotning ayrim tarmoqlari xo‘jalik yurituvchi subyektlari uchun xodimlar soni va mehnatga haq to‘lash fondining eng kam me’yorlarini aniqlash tartibi to‘g‘risidagi nizomga ilovaga muvofiq o‘zgartirish va qo‘shimchalar kiritilsin.
 2. Mazkur buyruq O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi.
 1. Muqaddima quyidagi mazmundagi xatboshi bilan to‘ldirilsin:
 “Mazkur Nizom shtat jadvallari davlat boshqaruvi organlari tomonidan qonun hujjatlarida belgilangan tartibda tasdiqlanadigan chakana savdo va umumiy ovqatlanish tashkilotlariga, shuningdek yakka buyurtmalar bo‘yicha umumiy ovqatlanish sohasida banket asosida xizmat ko‘rsatuvchi tashkilotlarga nisbatan tatbiq etilmaydi”.
 2. Quyidagi mazmundagi 21-band bilan to‘ldirilsin:
 “21. Mazkur Nizomda nazarda tutilgan chakana savdo va umumiy ovqatlanish tashkilotlari asosiy xodimlari sonining, shuningdek qurilish tashkilotlarida ishlayotgan quruvchi ishchilar sonining eng kam me’yorlarini aniqlashda hosil bo‘lgan kasr sonlar yaxlitlash qoidalariga ko‘ra butun songa yaxlitlanadi”.
 3. Quyidagi mazmundagi 161 va 162-bandlar bilan to‘ldirilsin:
 “161. Qurilish tashkilotlari tomonidan bajariladigan hamda qurilish ishlarining texnologik xususiyatlari va bajarish grafigidan kelib chiqadigan oylik mehnat sarfi notekis bo‘lganda, shuningdek qurilish ishlari amalga oshirilayotgan shaharsozlik normalari va qoidalari asosida tuzilgan smeta hujjatlari qonun hujjatlarida belgilangan tartibda tasdiqlanmaganda, quruvchi ishchilar sonining eng kam me’yori mazkur Nizomning 7a-ilovasiga muvofiq har bir kalendar oy uchun alohida aniqlanadi. Bu holda qurilish tashkiloti, mustaqil ravishda, ushbu kalendar oyda amalda bajarilgan ishlar hajmidan kelib chiqib, shaharsozlik normalari va qoidalari asosida mehnat sarfini (odam/soatda) aniqlaydi. 
 Qonun hujjatlarida belgilangan tartibda shaharsozlik normalari va qoidalari asosida tuzilgan smeta hujjatlari tasdiqlangandan so‘ng quruvchi ishchilar sonining eng kam me’yori amalda bajarilgan ishlar hajmi bo‘yicha qayta hisoblanmaydi. 
 162. Agar ayrim qurilish ishlari bo‘yicha shaharsozlik normalari va qoidalari asosida mehnat sarfi belgilanmagan bo‘lsa, qurilish tashkiloti ushbu ishlarni bajarishga ketgan amaldagi mehnat sarfidan kelib chiqib quruvchi ishchilar sonini mustaqil ravishda aniqlaydi”.
 4. 18-band quyidagi tahrirda bayon etilsin:
 “18. Har bir subpudrat tashkilotidagi quruvchi ishchilar sonining eng kam me’yori mazkur Nizomning 16, 161 va 162-bandlarida belgilangan mezonlar asosida shaharsozlik normalari va qoidalariga asosan tuzilgan smetaga muvofiq qurilish ishlarini bajarish uchun ketadigan mehnat sarfi me’yoridan va subpudrat shartnomasida ko‘rsatilgan bajariladigan ishning muddatidan kelib chiqib aniqlanadi”.
 5. Quyidagi mazmundagi 191-band bilan to‘ldirilsin:
 “191. Qurilish tashkilotlarida ishlayotgan quruvchi ishchilarning mehnatiga haq to‘lash fondining eng kam me’yorlarini hisoblashda butun tashkilot bo‘yicha barcha xodimlar soni hisobga olinadi (quruvchi ishchilar sonining aniqlangan eng kam me’yori, shuningdek boshqaruv va texnik xodimlar soni)”. 
 6. 1, 2 va 3-ilovalar tegishincha mazkur o‘zgartirish va qo‘shimchalarning 1, 2 va 3-ilovalariga muvofiq tahrirda bayon etilsin.
 7. 4-ilovadagi “supermarketda — 4” degan so‘zlar “supermarketda — 3” degan so‘zlar bilan almashtirilsin.
 8. 6-ilovaning 2-misolidagi “Minimarketda” degan so‘z “Kafeda” degan so‘z bilan almashtirilsin.
 9. Mazkur o‘zgartirish va qo‘shimchalarning 4-ilovasiga muvofiq 7a-ilova bilan to‘ldirilsin.
 10. 9-ilovada:
 birinchi va ikkinchi xatboshilar quyidagi tahrirda bayon etilsin:
 “Qurilish tashkilotlarida ishlayotgan quruvchi ishchilarning mehnatiga haq to‘lash fondining eng kam me’yori quyidagi formula asosida aniqlanadi:
 to‘rtinchi xatboshi quyidagi tahrirda bayon etilsin:
 “XS (BPXS) — mazkur Nizomning 191-bandiga muvofiq aniqlangan tashkilot xodimlari soni”.
 11. 10-ilova 1-misolining oltinchi xatboshisi quyidagi tahrirda bayon etilsin:
 “Belgilangan formulaga muvofiq (XSnorm = SIK / BM / IVF) quruvchi ishchilarning (XSnorm) ning o‘rtacha oylik eng kam soni me’yori = 4 799,6 / 3 / 163,1 = 9,8 ta xodimni tashkil qiladi”.
 12. Mazkur o‘zgartirish va qo‘shimchalar O‘zbekiston Respublikasi Moliya vazirligi, Iqtisodiyot vazirligi, Davlat arxitektura va qurilish qo‘mitasi hamda Savdo-sanoat palatasi bilan kelishilgan.
 1. Asosiy xodimlar:
 sotuvchi (dorixona provizori);
 sotuvchi-konsultant;
 kassir;
 qadoqlovchi;
 qassob;
 tovar taxlovchi;
 bo‘lim, seksiya mudiri;
 yoqilg‘i quyish stansiyasi operatori;
 yoqilg‘i va yoqilg‘i-moylash mahsulotlari quyuvchisi;
 buyum (mebel) yig‘uvchi;
 yuk ortuvchi-tushiruvchi.
 2. Boshqaruv xodimlari:
 direktor (mudir);
 direktor (mudir) o‘rinbosari;
 bosh hisobchi, hisobchi;
 tovarshunos;
 ekspeditor;
 ombor mudiri (omborchi).
 3. Texnik xodimlar:
 asbob-uskunalarni ta’mirlovchi va ekspluatatsiya qiluvchi xodim;
 rassom-bezovchi;
 farrosh;
 hovli tozaligiga qarovchi xodim;
 qorovul.
 1. Asosiy xodimlar:
 ofitsiant;
 bosh oshpaz, oshpaz;
 bufetchi, bar (mayxona) sotuvchisi;
 tayyor mahsulotni tarqatishda xizmat qiladigan xodim;
 oshxona ishchisi.
 2. Boshqaruv xodimlari:
 direktor (mudir);
 direktor (mudirning) o‘rinbosari; 
 zal mudiri;
 bosh hisobchi, hisobchi;
 kassir;
 ekspeditor;
 ombor mudiri (omborchi).
 3. Texnik xodimlar:
 asbob-uskunalarni ta’mirlovchi va ekspluatatsiya qiluvchi xodim;
 shveysar (darbon), garderobchi;
 qorovul, qo‘riqchi;
 farrosh;
 hovli tozaligiga qarovchi xodim;
 bog‘bon.
 Obyektdagi qurilish ishlarining texnologik xususiyatlari va bajarish grafigidan kelib chiqadigan oylik mehnat sarfi notekis bo‘lganda, shuningdek qurilish ishlari amalga oshirilayotgan shaharsozlik normalari va qoidalari asosida tuzilgan smeta hujjatlari qonun hujjatlarida belgilangan tartibda tasdiqlanmaganda kalendar oy uchun quruvchi ishchilar sonining eng kam me’yori quyidagi formula bo‘yicha aniqlanadi:
 XSnorm/oy — amalda bajarilgan ishlar hajmidan kelib chiqib aniqlangan kalendar oy uchun quruvchi ishchilar sonining eng kam me’yori;
 MSoy — amalda bajarilgan ishlar hajmidan kelib chiqib shaharsozlik normalari va qoidalari asosida aniqlangan ushbu kalendar oyi uchun mehnat sarfi (odam/soatda);
 IVF — ushbu kalendar oyida olti kunlik ish haftasida har bir quruvchi ishchiga to‘g‘ri keluvchi ish vaqti fondi”.